  Анжелика Тихонова корреспондент 22-тӥ куарусёнлы Удмуртиын 84 адями коронавирус инфекциен черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 40 улӥсьёслэн, Ува ёросын – укмыс, Сьӧлта ёросын но Воткаын – тямыс, Можгаын – вить, Дэри ёросын – ньыль, Можга ёросын – куинь, Пичи Пурга но Вотка ёросъёсын – быдэн кык, Сарапулын, Вавож но Алнаш ёросъёсын – быдэн одӥг улӥсьлэн зэмаз. 53 адями бурмиз. Куинез кулӥз. Воргоронъёслы 66 но 64 арес вал, кышномуртлы – 89 арес. Туннэ нуналлы Удмуртиын коронавирус инфекциен черлан 4 сюрс 577 учыр лабораториосын пусъемын. 3 сюрс 346 адями йӧназ, 83 мурт кулӥз. Та дыре 38-езлэн черламъёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  